รัฐบาลไทย-ข่าวทำเนียบรัฐบาล-รมว.พม. มอบโล่เชิดชูเกียรติให้แก่ นางสาวชุติมา เนตรสุริวงศ์ ที่คว้ารางวัล Miss Deaf World 2017 ยกเป็นคนพิการต้นแบบที่สร้างชื่อเสียงให้กับประเทศไทย
วันจันทร์ที่ 11 กันยายน 2560
รมว.พม. มอบโล่เชิดชูเกียรติให้แก่ นางสาวชุติมา เนตรสุริวงศ์ ที่คว้ารางวัล Miss Deaf World 2017 ยกเป็นคนพิการต้นแบบที่สร้างชื่อเสียงให้กับประเทศไทย
รมว.พม. มอบโล่เชิดชูเกียรติให้แก่ นางสาวชุติมา เนตรสุริวงศ์ ที่คว้ารางวัล Miss Deaf World 2017 ยกเป็นคนพิการต้นแบบที่สร้างชื่อเสียงให้กับประเทศไทย ตามโครงการ “เสริมพลังคนพิการและชุมชน เพื่อสร้างโอกาสและความเท่าเทียมในสังคม”
วันนี้ (11 ก.ย. 60) เวลา 09.30 น. นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่าพลตํารวจเอกอดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานในพิธีมอบโล่เชิดชูเกียรติคนพิการต้นแบบ ภายใต้โครงการ "เสริมพลังคนพิการและชุมชน เพื่อสร้างโอกาสและความเท่าเทียมในสังคม” ให้แก่ นางสาวชุติมา เนตรสุริวงศ์ คนพิการต้นแบบที่สร้างชื่อเสียงให้กับประเทศไทย ในการประกวด Miss & Mister Deaf World 2017 ณ กรุงปราก สาธารณรัฐเช็ก และได้รับรางวัล Miss Deaf World 2017 โดยมีคณะผู้บริหาร พม. หน่วยงานที่เกี่ยวข้อง เข้าร่วมเป็นเกียรติในพิธี ณ ห้องรับรอง ชั้น 9 อาคารกรมพัฒนาสังคมและสวัสดิการ กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ
พลตํารวจเอก อดุลย์กล่าวว่า รัฐบาลมีนโยบายให้ความสําคัญต่อการยกระดับคุณภาพชีวิตของประชาชน เสริมสร้างให้ผู้สูงอายุ คนพิการ และผู้ด้อยโอกาส มีคุณภาพชีวิตที่ดีขึ้น ลดการเหลื่อมล้ํา สร้างโอกาสในการเข้าถึงบริการของรัฐ อันเป็นสิทธิพื้นฐานและเครื่องหมายแสดงเท่าเทียมของสังคม ทั้งนี้ กระทรวงการพัฒนาสังคมและความมั่นคงของมนุษย์ (พม.) โดย กรมส่งเสริมและพัฒนาคุณภาพชีวิตคนพิการ (พก.) ได้ดําเนินโครงการ "เสริมพลังคนพิการและชุมชน เพื่อสร้างโอกาสและความเท่าเทียมในสังคม" เพื่อให้คนพิการได้เกิดการเข้าถึงทั้งด้านข้อมูล บริการ และสวัสดิการตามสิทธิที่พึงได้รับ รวมทั้งรณรงค์การจัดสิ่งอํานวยความสะดวกสําหรับคนพิการมาอย่างต่อเนื่อง และให้ความสําคัญต่อการดูแลและพัฒนาคนทุกกลุ่มเป้าหมายและทุกช่วงวัย
พลตํารวจเอก อดุลย์กล่าวต่อไปว่า การจัดกิจกรรมในวันนี้ เป็นการมอบโล่ยกย่องเชิดชูเกียรติ และเงินสนับสนุนบุคคลต้นแบบให้แก่ นางสาวชุติมา เนตรสุริวงศ์ หรือ น้องน้ําหวาน อายุ 22 ปี ที่มีความพิการทางการได้ยินและสื่อความหมาย ปัจจุบันศึกษาอยู่ระดับปริญญาตรี ชั้นปีที่ 4 คณะเทคโนโลยี คหกรรมศาสตร์ สาขาบริหารธุรกิจ คหกรรมศาสตร์ มหาวิทยาลัยเทคโนโลยีราชมงคลพระนคร มีความสามารถและทักษะในงานศิลปะประดิษฐ์ เช่น การแกะสลักผักผลไม้ การร้อยมาลัย และจัดดอกไม้ โดยได้มีส่วนร่วมในกิจกรรมของมหาวิทยาลัยและของสํานักงานคณะกรรมการอาชีวศึกษา กระทรวงศึกษาธิการ มาโดยตลอด ทั้งนี้ ผลงานที่น่าประทับใจ คือ การถวายงานพระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ ในการจัดดอกไม้ในงานประกวดสิ่งประดิษฐ์ของคนรุ่นใหม่ และการแสดงศิลปะประดิษฐ์กระทงจากใบตอง ในงานแสดงประเพณีลอยกระทงสืบสานวัฒนธรรมไทย ในปี 2559 ที่ผ่านมา และยังเป็นตัวแทนของประเทศในการประกวด Miss & Mister Deaf World 2017 ณ กรุงปราก สาธารณรัฐเช็ก และได้รับรางวัล Miss Deaf World 2017 ซึ่งเป็นคนไทยคนแรกที่ได้รับรางวัลสําหรับผู้บกพร่องทางการได้ยินระดับโลกและสามารถสร้างชื่อเสียงให้กับประเทศไทย ด้วยความงาม บุคลิกภาพ และความสามารถในการถ่ายทอดความเป็นไทยในเวทีโลก ซึ่งจากการพัฒนาศักยภาพตนเอง และการมีส่วนร่วมในการดําเนินกิจกรรมทางสังคมและการสร้างชื่อเสียงให้กับประเทศไทย กระทรวง พม. จึงขอประกาศยกย่องเชิดชูเกียรติและขอมอบโล่คนพิการต้นแบบให้แก่ นางสาวชุติมา เนตรสุริวงศ์ เพื่อเป็นแบบอย่างของคนพิการที่ประสบความสําเร็จในการพัฒนาคุณภาพชีวิตและขอเป็นกําลังใจในการดําเนินกิจกรรมที่เป็นประโยชน์ต่อสังคมต่อไป
"สําหรับนางสาวชุติมา เนตรสุริวงศ์ ถือว่าเป็นคนพิการต้นแบบ ที่มีการพัฒนาตน พัฒนาคน และพัฒนาสังคม นําความรู้ประสบการณ์มาใช้ในการดํารงชีวิตอย่างมีคุณค่า ซึ่งสอดคล้องกับโครงการ "เสริมพลังคนพิการและชุมชน เพื่อสร้างโอกาสและความเท่าเทียมในสังคม" ที่ดําเนินกิจกรรมเพื่อให้คนพิการ ครอบครัว และชุมชน ได้มีส่วนร่วมในการพัฒนาคุณภาพชีวิตคนพิการ การเสริมสร้างเจตคติเชิงบวกต่อคนพิการ ทําให้สังคมได้ประจักษ์ว่าคนพิการไทย เป็นพลเมืองที่มีประสิทธิภาพ สามารถดํารงตนอยู่ในสังคมอย่างมีศักดิ์ศรีและมีความเท่าเทียมกับทุกคน”พลตํารวจเอก อดุลย์กล่าวในตอนท้าย